روسیه سویت اتفاقی نینگ قولَشی آرتیدن بولیب اوته دیگن اینگ کتته حربی تطبیقاتی اوچون تیارگرلیک اوتکزماقده.
روسیه مدافعه وزیری سرگی شویگو, سایبریا نینگ آباکان شهریده بولیب اوته دیگن "وستوک- 2018 " اسمی گه ایگه اوشبو تطبیقات توغریسیده معلومات بیردی.
سویت اتفاقی دوریده میلادی 1981 نچی ییلیده بولیب اوتگن "زاپاد- 81" اسمی گه ایگه تطبیقات آرتیدن روسیه نینگ اینگ کتته حربی تطبیقاتی نینگ بوله دیگن لیگی نی معلوم قیگن شویگو, تطبیقات گه قریب 300 مینگ حربی بیلن بیر مینگ دن آرتیق نظامی واسطه نینگ اشتراک ایته دیگن لیگی نی بیلدیردی.
سپتامبر آیی نینگ 11 نچی و 15 نچی کون لری آره سیده بولیب اوته دیگن اوشبو تطبیقات نینگ بیرینچی بولیمی گه چین و مغلستان هم اشترک ایته دی.
بیریلگن رسمی معلومات لر گه کوره روسیه نینگ "زاپاد – 2017 "  حربی تطبیقاتی گه 12 مینگ 7 یوز عسکر اشتراک ایتگن ایدی.
ناتو ایسه اوشبو اتفاق چیگره سیده بولیب اوتگن خوددی شوو تطبیقات گه عکس العمل کورسترایکن, اشتراک ایتگن عسکر لر سانی نینگ رسمی معلوماتده اورین آلگن رقم دن آرتیغراق ایکن لیگی نی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
